# **ROMÂNIA Anexa**

# **JUDEŢUL SUCEAVA la H.C.L. nr. 12/2022**

**MUNICIPIUL CÂMPULUNG MOLDOVENESC**

**CONSILIUL LOCAL**

**CONTRACT DE PRESTARE A SERVICIULUI DE SALUBRIZARE**

**PENTRU PERSOANELEJURIDICE  
Nr. \_\_\_\_din \_\_\_\_\_\_\_\_**

**Capitolul IPărţile contractante**

**Articolul 1**

**Asocierea S.C. FRITEHNIC S.R.L.** - **S.C. FLORCONSTRUCT S.R.L.**, având drept **lider de asociere** pe **S.C. FRITEHNIC SRL**, cu sediul în Municipiul Suceava, str. Grigore Alexandru Ghica nr. 110, jud. Suceava, tel. 0732.222.277, e-mail: [fritehnic1@yahoo.ro](mailto:fritehnic1@yahoo.ro), înmatriculată la Registrul Comerțului de pe langa Tribunalul Suceava sub nr. J33/810/24.10.2013, cod unic de înregistrare RO 32391250, cont bancar RO15TREZ5915069XXX008593, deschis la Trezoreria Suceava, titulară a Licenţei clasa 2 nr. 3781 din 28.06.2016, emisă prin Ordinul nr. 337 din 28.06.2016 de către Guvernul României – A.N.R.S.C., reprezentată de **FLOREA RĂZVAN-ILIE**având funcția de Administrator - **lider de asociere**

în calitate de **operator/prestator**, pe de o parte,

și

**S.C. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_S.R.L.** cu sediul în localitatea \_\_\_\_\_\_\_\_\_\_\_\_\_\_\_\_\_, str. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ nr. \_\_\_, bl. \_\_\_\_, sc. \_\_\_, et. \_\_, ap. \_\_\_\_, jud. Suceava, tel/fax. \_\_\_\_\_\_\_\_\_\_\_\_\_\_\_\_\_\_\_\_, e-mail: \_\_\_\_\_\_\_\_\_\_\_\_\_\_\_\_\_\_\_\_, înmatriculată în Reg. Com. cu nr. \_\_\_\_\_\_\_\_, cod fiscal \_, cod unic de înregistrare \_\_\_\_\_\_\_\_\_\_\_\_\_\_, cont. nr. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ deschis la \_\_\_\_\_\_\_\_\_\_\_\_\_\_\_\_\_\_\_\_, reprezentată prin \_\_\_\_\_\_\_\_\_\_\_\_\_\_\_\_\_\_\_\_ - Administrator, în calitate de **utilizator/beneficiar**, pe de altă parte,

au convenit să încheie prezentul contract de prestări de servicii de colectare a deşeurilor de tip municipal, cu respectarea următoarelor clauze:

**Capitolul II Obiectul contractului**

**Articolul 2**

(1) Obiectul prezentului contract îl constituie prestarea activitatii de colectare separată și transportul separat al deșeurilor municipale și al deșeurilor similare, inclusiv fracții colectate separat, fără a aduce atingere fluxului de deșeuri de echipamente electrice și electronice, baterii și acumulatori, respectiv:

**a) deşeurilor menajere solide nepericuloase - cod 20 03 01;**

**b) deșeurilor colectate separat:**

**- deșeu municipal amestecat - fractia uscata - cod 20 03 01;**

**- deșeu plastic - cod 15 01 02;**

**- deșeu hârtie - carton - cod 15 01 01;**

**- deșeu metal - cod 15 01 04;**

**- deșeu ambalaj sticlă - cod 15 01 07**

de la adresa utilizatorului până în incinta stației de stocare temporară (operator), în conformitate cu prevederile legale a categoriilor de deșeuri;

**c) deșeurilor biodegradabile.**

(2) Deseurile provenite din constructii si demolari, reamenajari interioare/exterioare si cele voluminoase(ex. mobilier) se ridica la cererea utilizatorului in baza unui alt contract.

**Articolul 3**

Operatorul va presta activitatea de ridicare a deşeurilor municipale din locaţia situată în municipiul Câmpulung Moldovenesc str. \_\_\_\_\_\_\_\_\_\_\_\_\_\_\_\_\_\_\_\_\_ nr. \_\_\_\_ / intersecția străzilor \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ și \_\_\_\_\_\_\_\_\_\_\_\_\_\_\_\_\_\_\_\_\_\_\_\_.

**Articolul 4**

(1) Prezentul contract s-a încheiat pentrudeşeurile provenite de la agenţi economici (persoane juridice), constând în deșeuri menajere - fracția umedă, deșeuri reciclabile - fracția uscată, deșeuri biodegradabile.

(2) Cantităţile de deşeuri colectate de la persoanele juridice se determină prin cântărire.

**Articolul 5**

(1) Contractul de prestare a activităţii de colectare a deşeurilor municipale se încheie între operator şi utilizator,pe o durată începând cu data de **01.03.2022** până la data desemnării operatorului unic la nivelul Județului Suceava.

(2) Contractul poate înceta în următoarele cazuri:

a) prin acordul scris al părţilor;

b) prin denunţare unilaterală de utilizator, cu un preaviz de 30 de zile, după achitarea la zi a tuturor debitelor datorate către operator;

c) prin denunţare unilaterală de către operator, în cazul neachitării contravalorii serviciilor prestate în termen de 30 de zile calendaristice de la data expirării termenului de plată a facturii, cu acordul autorităţii administraţiei publice locale care va aplica începând cu data încetării contractului taxa de salubrizare instituită conform prevederilor Legii serviciului de salubrizare a localităţilor nr. 101/2006;

d) prin reziliere;

e) în cazul deschiderii procedurii de reorganizare judiciară şi/sau faliment al operatorului;

(3) Măsura rezilierii contractului se poate lua numai în urma unui preaviz adresat utilizatorului şi se poate pune în aplicare după 15 zile lucrătoare de la data primirii acestuia de către utilizator.

(4) Contractul încetează de drept la data începerii prestarii serviciului de salubrizare menajeră de către operatorul unic desemnat prin licitație publică de Asociația de Dezvoltare Intercomunitară de Gestionare a Deșeurilor în Județul Suceava.

**Articolul 6**

În anexele la contract sunt menţionate standardele, normativele şi gradul de continuitate a serviciului, valabile la data semnării contractului.

**Capitolul III Drepturile şi obligaţiile operatorului**

**Articolul 7**

**Operatorul are următoarele drepturi:**

a) să factureze și să încaseze lunar contravaloarea serviciilor prestate, corespunzător tarifului aprobat de autorităţile administraţiei publice locale, determinat în conformitate cu normele metodologice elaborate şi aprobate de A.N.R.S.C.;

b) să aplice penalităţi egale cu nivelul dobânzii datorate pentru neplata la termen a obligaţiilor bugetare, în cazul neachitării facturilor la termen;

c) să asigure echilibrul contractual pe durata contractului de prestări de servicii;

d) să iniţieze modificarea şi completarea contractului de prestare a activităţii de colectare a deşeurilor municipale sau a anexelor acestuia, ori de câte ori apar elemente noi în baza normelor legale, prin acte adiţionale;

e) să solicite autorităţii administraţiei publice locale acordul privind rezilierea contractului, considerarea utilizatorului ca fiind fără contract şi obligarea acestuia la achitarea taxei speciale, instituită pentru astfel de cazuri;

f) să solicite recuperarea debitelor în instanţă.

**Articolul 8**

**Operatorul are următoarele obligaţii:**

a) să asigure prestarea activităţii de colectare a deşeurilor municipale, conform prevederilor contractuale şi cu respectarea regulamentului serviciului de salubrizare, prescripţiilor, normelor şi normativelor tehnice în vigoare;

b) să respecte prevederile reglementărilor emise de autorităţile de reglementare şi autorităţile administraţiei publice locale;

c) să respecte indicatorii de performanţă stabiliţi prin hotărârea de dare în administrare sau prin contractul de delegare a gestiunii şi precizaţi în regulamentul serviciului de salubrizare, să îmbunătăţească în mod continuu calitatea serviciilor prestate;

d) să înregistreze toate reclamaţiile şi sesizările utilizatorului şi să ia măsurile care se impun în vederea rezolvării acestora, în termen de maximum 30 de zile;

e) să actualizeze împreună cu autorităţile administraţiei publice locale evidenţa tuturor utilizatorilor cu şi fără contracte de prestări de servicii, în vederea decontării prestaţiei direct din bugetul local pe baza taxelor locale instituite în acest sens;

f) să presteze activitatea de colectare a deşeurilor municipale la toţi utilizatorii din raza unităţii administrativ-teritoriale pentru care are hotărâre de dare în administrare sau contract de delegare a gestiunii;

g) să asigure continuitatea serviciului, cu excepţia cazurilor de forţă majoră, aşa cum sunt acestea definite prin lege;

h) să verifice integritatea recipientelor de colectare şi să le înlocuiască în termen de maximum două zile de la constatare sau de la sesizarea primită în acest sens, dacă acestea nu mai asigură etanşeitatea;

i) să plătească penalizări în cuantum de 3% pe zi din valoarea facturii curente pentru:

1. întreruperea nejustificată a prestării serviciului;

2. prestarea serviciului sub parametrii de calitate şi cantitate prevăzuţi în contract;

3. neanunţarea întreruperii serviciului sau depăşirea intervalului anunţat;

4. neridicarea deşeurilor la data şi intervalul orar stabilite prin contract;

j) să doteze punctele de colectare cu recipiente de colectare, prin amplasarea acestora în locurile special amenajate stabilite de autorităţile administraţiei publice locale, etanşe şi adecvate mijloacelor de transport pe care le are în dotare, în cantităţi suficiente pentru a asigura capacitatea de înmagazinare necesară pentru intervalul dintre două ridicări consecutive;

k) să inscripţioneze containerele şi recipientele folosite pentru colectarea separată a diferitelor tipuri de materiale conţinute în deşeurile municipale, cu denumirea materialului/materialelor pentru care sunt destinate şi marcate în diverse culori prin vopsire sau aplicarea de folie adezivă, conform prevederilor legale în vigoare;

l) să suplimenteze capacitatea de înmagazinare, inclusiv prin mărirea numărului de recipiente sau containere, în cazul în care se dovedeşte că volumul acestora este insuficient şi se depozitează deşeuri municipale în afara lor;

m) să inscripţioneze recipientele de colectare a deşeurilor municipale, pentru a evita folosirea acestora fără drept, cu un marcaj de identificare realizat astfel încât să nu poate fi şters fără ca prin această operaţie să nu rămână urme vizibile;

n) să colecteze deşeurile folosind autovehicule special echipate pentru transportul deşeurilor, dotate cu un sistem de cântărire a recipienţilorşi de înregistrare a informaţiilor care să permită identificarea exactă a provenienţeişicantităţii fiecărei categorii de deşeu colectat.

o) să ridice deşeurile în zilele şi în intervalul orar stabilite;

p) să încarce întreaga cantitate de deşeuri, inclusiv deşeurile municipale amplasate lângă containerele de colectare, şi să lase în stare de curăţenie spaţiul destinat depozitării;

q) în cazul în care în/lângă containerele de colectare sunt depozitare şi deşeuri din construcţii, acestea vor fi colectate separat, după caz, înştiinţând în scris utilizatorul despre acest fapt şi despre suma suplimentară ce va fi facturată pentru colectarea acelor deşeuri;

r) să aşeze după golire recipientele în poziţie normală, pe locul de unde au fost ridicate. Toate operaţiunile vor fi efectuate astfel încât să se evite producerea zgomotului şi a altor inconveniente pentru utilizator;

s) să aducă la cunoştinţa utilizatorilor modificările de tarif şi alte informaţii necesare, prin adresă ataşată facturii şi prin afişare la utilizatori;

t) să suspende prezentul contract în cazul în care utilizatorul nu plăteşte facturile în termen de 60 de zile de la scadenţă si operatorul nu poate achita contravaloarea serviciilor de depozitare a deşeurilorprovenite de lautilizator la depozitul conform Moara.

**Capitolul IV Drepturile şiobligaţiile utilizatorului**

**Articolul 9**

**Utilizatorul are următoarele drepturi:**

a) accesibilitate egală şi nediscriminatorie la serviciul public, în condiţii contractuale, în condiţiile contractului de prestare;

b) să i se presteze activitatea de colectare a deşeurilor municipale în ritmul şi la nivelurile stabilite în contract;

c) să solicite şi să primească, în condiţiile legii şi ale contractului de prestare, despăgubiri sau compensaţii pentru daunele provocate de către operator prin nerespectarea obligaţiilor contractuale asumate ori prin prestarea unor servicii inferioare, calitativ şi cantitativ, parametrilor tehnici stabiliţi prin contract sau prin normele tehnice în vigoare;

d) să sesizeze autorităţilor administraţiei publice locale şi celei competente orice deficienţe constatate în sfera activităţii de colectare a deşeurilor municipale şi să facă propuneri vizând înlăturarea acestora, îmbunătăţirea activităţii şi creşterea calităţii serviciului.

e) să solicite, să primească şi să utilizeze informaţii privind activitatea de colectare a deşeurilor municipale, despre deciziile luate în legătură cu acest serviciu de către autorităţile administraţiei publice locale, A.N.R.S.C. sau operator, după caz;

f) să primească răspuns în maximum 30 de zile la sesizările adresate operatorului sau autorităţilor administraţiei publice locale cu privire la neîndeplinirea unor condiţii contractuale;

g) să se adreseze, individual ori colectiv prin intermediul unor asociaţii reprezentative, autorităţilor administraţiei publice locale sau centrale ori instanţelor judecătoreşti, în vederea prevenirii sau reparării unui prejudiciu direct ori indirect;

h) să conteste facturile când constată încălcarea prevederilor contractuale;

i) să beneficieze, inclusiv la cererea sa, de tarif diferenţiat, stimulativ pentru colectarea selectivă a deşeurilor municipale;

j) să renunţe, în condiţiile legii, la serviciile contractate.

**Articolul 10**

**Utilizatorul are următoarele obligaţii:**

a) să respecte prevederile regulamentului serviciului de salubrizare şi clauzele contractului de prestare a activităţii de colectare a deşeurilor municipale;

b) să achite în termenele stabilite obligaţiile de plată, în conformitate cu prevederile contractului de prestare a activităţii de colectare a deşeurilor municipale;

c) să nu împiedice în niciun fel accesul utilajelor de colectare a deşeurilor la punctele de colectare;

d) să comunice în scris operatorului, în termen de 10 zile lucrătoare, orice modificare a elementelor care au stat la baza întocmirii contractului şi să încheie acte adiţionale în legătură cu acestea, modificarea numărului de persoane se comunică de către utilizator trimestrial, dacă este cazul;

e) să nu modifice amplasarea recipientelor destinate precolectării deşeurilor menajere;

f) să suporte costurile de remediere sau înlocuire a recipientelor de precolectare, în cazul deteriorării acestora din vina dovedită a utilizatorului;

g) să asigure preselectarea pe categorii a deșeurilor muncipale - fracția umeda și deşeurilor reciclabile -fracția uscata (hârtie&carton, plastic, metal, sticla), rezultate din activităţile lucrative pe care le desfăşoară, precum şi depozitarea acestora în recipientele de precolectare proprii sau asigurate de operatorul serviciului de salubrizare în acest scop, contra cost, conform art. 23 din prezentul contract;

h) deşeurile municipale fracția uscată să nu conțină mai mult de 25% deșeu neconform, în caz contrar operatorul de salubrizare va putea refuza colectarea acestora și va anunța administratia publică locală.

i) deșeurile biodegradabile să nu conțină mai mult de 3% deșeu neconform, în caz contrar operatorul de salubrizare va putea refuza colectarea acestora și va anunța administratia publică locală.  
j) să aplice măsuri privind deratizarea şi dezinsecţia, stabilite de autoritatea locală şi de direcţia de sănătate publică teritorială;

k) să accepte întreruperea temporară a prestării serviciului pentru/ca urmare a execuţiei unor lucrări prevăzute în programele de reabilitare, extindere şi modernizare a infrastructurii tehnico-edilitare;

l) să execute operaţiunea de precolectare în recipientele cu care sunt dotate punctele de colectare, în conformitate cu sistemul de colectare convenit de operator cu autorităţile administraţiei publice locale şi stabilite prin contract. Fracţiunea umedă a deşeurilor va fi depusă obligatoriu în saci de plastic şi apoi în recipientul de colectare destinat special în acest scop. Deșeurile biodegradabile vor fi depuse obligatoriu în saci de plastic şi apoi în recipientul de colectare destinat special în acest scop.

m) să menţină în stare de curăţenie spaţiile în care se face precolectarea, precum şi recipientele în care se depozitează deşeurile municipale în vederea colectării, dacă acestea se află pe proprietatea lor;

n) să execute operaţiunea de precolectare în condiţii de maximă siguranţă din punctul de vedere al sănătăţii oamenilor şi al protecţiei mediului, astfel încât să nu producă poluare fonică, miros neplăcut şi răspândirea de deşeuri;

o) să nu introducă în recipientele de precolectare deşeuri din categoria celor cu regim special (periculoase, toxice, explozive), animaliere, provenite din construcţii, din toaletarea pomilor sau curăţarea şi întreţinerea spaţiilor verzi ori provenite din îngrijiri medicale care fac obiectul unor tratamente speciale autorizate de direcţiile sanitare veterinare sau de autorităţile de mediu;

p) să asigure curăţenia locurilor de parcare de reşedinţă pe care le au în folosinţă din domeniul public, dacă este cazul, şi să nu efectueze activităţi de reparaţii, întreţinere sau curăţare a autovehiculelor, prin care pot produce scurgerea uleiurilor, carburanţilor şi lubrifianţilor;

r) să asigure accesul de la căile publice până la punctul de colectare al autovehiculelor destinate acestui scop, înlăturând gheaţa, zăpada şi poleiul;

s) să scoată recipientul de colectare a deșeurilor menajere solide nepericuloase cât și a deșeurilor colectate separat din locuințe, în afara incinteiîn vederea colectării acestora;

t) se obligă să scoată recipientul de colectare a deșeurilor menajere solide nepericuloase cât și a deșeurilor colectate separat din incintăla ora 07:00.

u) în cazul în care utilajul de ridicare a deșeurilor menajere nu poate ajunge la poarta utilizatorului din cauze justificate, acesta este obligat să aducă recipientul de colectare la calea de acces.

v) să nu depoziteze deşeurile rezultate din desfăşurareaactivităţiila punctele de colectare de pe raza municipiului.

**Capitolul V Colectarea deşeurilor municipale, măsurarea prestaţiei activităţii de colectare a deşeurilor municipale**

**Articolul 11**Colectarea deşeurilor municipale se va face după cum urmează:

|  |  |  |  |
| --- | --- | --- | --- |
| **Perioada** | **Categoria de deșeuri** | **Zilele în care se face colectarea** | **Interval orar** |
| 1 aprilie – 1 octombrie | Fracția umedă |  |  |
| Fracția uscată |  |  |
|  | Biodegradabile |  |  |
| 1 octombrie – 1 aprilie | Fracția umedă |  |  |
| Fracția uscată |  |  |
|  | Biodegradabile |  |  |

**Capitolul VI Tarife, facturare şimodalităţi de plată**

**Articolul 12**

(1) Operatorul va practica tarifele aprobate de autoritatea administraţiei publice locale, potrivit prevederilor legale în vigoare.

(2) Stabilirea, ajustarea ori modificarea tarifelor se va face potrivit prevederilor legale.

(3) Modificarea tarifelor va fi adusă la cunoştinţă utilizatorilor cu minimum 15 zile înaintea începerii perioadei de facturare.

(4) Tariful practicat pentru colectarea deşeurilor la încheierea contractului este de:

**- 684,18 lei/tonă fără TVA** pentru colectarea deşeurilor menajere - fracția umedă;

**- 988,11 lei/tonă fără TVA** pentru colectarea deşeurilor reciclabile - fracția uscată;

**- 1.125,68 lei/tonă fără TVA** pentru colectarea deşeurilor biodegradabile.

**Articolul 13**

(1) Facturarea se face lunar, în baza preţurilor şi tarifelor aprobate şi a cantităţilor de deşeuri colectate de la persoanele juridice prin cântărire.

(2) Factura va cuprinde elementele de identificare ale fiecărui utilizator, cantităţilecântărite şifacturate, preţul/tariful aplicat, inclusiv baza legală.

**Articolul 14**

(1) Factura pentru prestarea serviciului de colectare a deşeurilor municipale se emite cel mai târziu până la data de **15** a lunii următoare celei în care prestaţia a fost efectuată. Utilizatorii sunt obligaţi să achite facturile reprezentând contravaloarea serviciului de care au beneficiat, în termenul de scadenţă de **15 zile** de la data primirii facturii; data emiterii facturii, data predării facturii, în cazul în care este transmisă prin delegat, şi data scadenţei se înscriu pe factură.

(2) Neachitarea facturii în termen de 30 de zile de la data scadenţei atrage penalităţi de întârziere, după cum urmează:

a) penalităţile sunt egale cu nivelul dobânzii datorate pentru neplata la termen a obligaţiilor bugetare, stabilite conform reglementărilor legale în vigoare;

b) penalităţile se datorează începând cu prima zi după data scadenţei;

c) valoarea totală a penalităţilor nu poate depăşi cuantumul debitului şi se constituie venit al operatorului.

(3) Nerespectarea de către utilizatori a condiţiilor calitative şi cantitative de depozitare, stabilite prin reglementările legale în vigoare, conduce la plata unor penalităţi şi despăgubiri pentru daunele provocate.  
  
**Articolul 15**

Utilizatorul poate efectua plata serviciilor prestate prin următoarele modalităţi:

a) în numerar la casieria operatorului;

b) cu filă CEC;

c) cu ordin de plată;

d) prin internet;

e) alte instrumente de plată convenite de părţi.

**Articolul 16**

În funcţie de modalitatea de plată, aceasta se consideră efectuată, după caz, la una dintre următoarele date:

a) data certificării plăţii de către unitatea bancară a utilizatorului pentru ordinele de plată;

b) data certificată de operator pentru filele CEC sau celelalte instrumente de plată legale;

c) data înscrisă pe chitanţa emisă de casieria operatorului.

**Articolul 17**În cazul în care pe documentul de plată nu se menţionează obiectul plăţii, se consideră achitate facturile în ordine cronologică.  
  
**Articolul 18**(1) Facturile şi documentele de plată se transmit de operator la adresa:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(2) Facturile emise se transmit în format hârtie, cu confirmare de primire. Înainte de expedierea facturilor utilizatorul poate solicita transmiterea facturilor și în format electronic la adresa de email: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, în termen de maximum 10 zile de la emitere.

**Capitolul VII Răspunderea contractuală**

**Articolul 19**

(1) Pentru neexecutarea în tot sau în parte a obligaţiilor contractuale prevăzute în prezentul contract, părţile răspund conform prevederilor Codului civil şi ale celorlalte acte normative în vigoare.

(2) Părţile contractante pot include şi daune-interese pentru neexecutarea totală sau parţială a contractului sub forma daunelor moratorii ori compensatorii.

(3) Reluarea prestării serviciului se va face în termen de maximum 3 zile de la efectuarea plăţii.

(4) Refuzul total sau parţial al utilizatorului de a plăti o factură emisă de operator va fi comunicat acestuia în scris, în termen de 10 zile de la data primirii facturii.

**Capitolul VIII Forţa majoră**

**Articolul 20**

(1) Niciuna dintre părţile contractante nu răspunde de neexecutarea la termen sau de executarea în mod necorespunzător, total ori parţial, a oricărei obligaţii care îi revine în baza prezentului contract, dacă neexecutarea sau executarea necorespunzătoare a obligaţiei respective a fost cauzată de forţa majoră.

(2) Partea care invocă forţa majoră este obligată să notifice în termen de 5 zile celeilalte părţi producerea evenimentului şi să ia toate măsurile în vederea limitării consecinţelor acestuia.

(3) Dacă în termen de **30 de zile** de la producere evenimentul respectiv nu încetează, părţile au dreptul să notifice încetarea de plin drept a prezentului contract, fără ca vreuna dintre părţi să pretindă daune-interese.  
  
**Capitolul IX Litigii**

**Articolul 21**Părţile convin ca toate neînţelegerile privind validitatea prezentului contract sau rezultate din interpretarea, executarea ori încetarea acestuia să fie rezolvate pe cale amiabilă de reprezentanţii lor.

**Articolul 22**

În cazul în care nu este posibilă rezolvarea litigiilor pe cale amiabilă, părţile se pot adresa instanţelor judecătoreşti române competente.

**Capitolul XI Alte clauze**

**Articolul 23**

La solicitare**,** operatorul va dota utilizatorul, cu recipient de precolectare a deșeurilor, prin închiriere sau vânzare-cumpărare, după cum urmează:

|  |  |  |  |  |  |  |
| --- | --- | --- | --- | --- | --- | --- |
| **Tip recipient** | **Nr. buc**  **recipiente proprii** | **Nr. buc/lună date în comodat** | **Nr. buc/lună închiriate** | **Nr. buc vândute** | **Preț recipient lei/buc** | **Valoare chirie lei/buc/lună** |
| Europubelă 120l |  |  |  |  | 180,00 | 7,50 |
| Europubelă 240 l |  |  |  |  | 260,00 | 11,00 |
| Eurocontainer 1,1 mc |  |  |  |  | 1.350,00 | 56,50 |

Prețurile nu conțin TVA.

**Articolul 24**

(1) Operatorul serviciului de utilitate publică este în drept să suspende sau să limiteze prestarea serviciilor către utilizator, fără plata vreunei penalizări, cu un preaviz de 5 zile, în următoarele cazuri:

a) depăşirea termenului legal pentru achitarea facturilor;

b) neachitarea notelor de plată pentru recuperarea daunelor, stabilite printr-o hotărâre judecătorească definitivă, provocate de distrugerea sau deteriorarea unor construcţii ori instalaţii sau bunuri aferente infrastructurii edilitar-urbane a localităţilor, aflate în administrarea lor;

(2) În cazuri de forţă majoră, prevederile se pot aplica cu un preaviz sub limita celor 5 zile.

**Capitolul XI Confidențialitatea și acordarea nepermisă de avantaje**

**Articolul 25**

Fiecare parte va pune la dispoziția celeilalte părți toate informațiile necesare pentru îndeplinirea obligațiilor specificate în prezentul contract.

**Articolul 26**

Utilizatorul/Producătorul de deșeuri se obligă să nu acorde nici un fel de avantaje, fie în mod direct, fie în mod indirect angajaților operatorului, în vederea atingerii scopurilor din acest contract. Corupția și alte activități incriminate penal nu sunt tolerate de către operator în relația contractuală dintre părți.

**Articolul 27**

Orice încălcare a art. 26, reprezintă o încălcare gravă a acestui contract. Prin încălcare se înțelege o suspiciune de dare de mită/corupție, publicații negative în presă a unor astfel de suspiciuni sau acordarea unei oferte (de ex.: mită, servicii, avantaje, lucruri de valoare) către angajații operatorului cu scopul acordării unui avantaj, în vederea îndeplinirii sarcinilor de servici.

**Capitolul X Comunicări**

**Articolul 28 Comunicări**

(1) Orice comunicare între părţi, referitoare la îndeplinirea prezentului contract, trebuie să fie transmisă în scris.

(2) Orice document scris trebuie înregistrat atât în momentul transmiterii, cât şi în momentul primirii.

(3) Comunicările între părţi se pot face şi prin telefon, telegramă, telex, fax sau e-mail cu condiţia confirmării în scris a primirii comunicării.

(4) Operatorul serviciului de utilitate publică nu răspunde faţă de utilizator pentru întreruperea prestării serviciilor sau pentru calitatea acestora, în cazuri de forţă majoră.

**Capitolul XI Dispoziţii finale**

**Articolul 29**

În toate problemele care nu sunt prevăzute în prezentul contract părţile se supun prevederilor legislaţiei specifice în vigoare, ale Codului civil şi ale altor acte normative incidente.

**Articolul 30**

Prezentul contract se poate modifica cu acordul părţilor, prin acte adiţionale.

**Articolul 31**

Anexa face parte integrantă din prezentul contract.

**Articolul 32**

Prezentul contract a fost încheiat în două exemplare, câte unul pentru fiecare parte, şi intră în vigoare la data de \_\_\_\_\_\_\_\_\_\_\_.

**Operator,Utilizator,**

**Asocierea SC FRITEHNIC SRL - SC FLORCONSTRUCT SRL SC \_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Prin liderul asocierii **SC FRITEHNIC S.R.L.**

Administrator, Administrator

**FLOREA RĂZVAN**-**ILIE \_\_\_\_\_\_\_\_\_\_\_\_\_\_\_\_\_\_\_**

**Anexănr. 1 la Contractulde prestare a serviciului de salubrizare**

**pentru persoanelejuridice  
Nr. \_\_\_\_din \_\_\_\_\_\_\_\_\_\_\_**

**LEGISLAŢIA APLICABILĂ**Gradul de asigurare în furnizarea serviciului este de **100**%/lună.  
Legislaţiaşi normele tehnice aplicabile serviciului de colectare a deşeurilor municipale pentru care se încheie contractul este:

|  |  |  |  |
| --- | --- | --- | --- |
|  |  |  |  |
|  | Nr. crt. | Indicativul actului normativ  sau tehnic\*) | Denumirea actului normativ  sau tehnic |
|  | 1. | Legea nr. 51/2006 | Legea serviciilor comunitare de utilitati publice |
|  | 2. | Legea nr. 101/2006 | Legea serviciului de salubrizare a localitatiilor |
|  |  | OUG nr. 92/2021 | Privind regimul deseurilor |
|  |  | OUG nr. 196/2005 | Privind fondul de mediu |
|  | 3. | Ordinul Presedintelui ANRSC nr. 112/2007 | Ordinul privind aprobarea contractului-cadru de prestare a serviciului de salubrizare a localitatiilor |
|  | 4. | Ordinul Presedintelui ANRSC nr. 82/2015 | Ordin privind aprobarea Regulamentului-cadru al servicului de salubrizare a localitatiilor |
|  | 5. | Ordinul Presedintelui ANRSC nr. 109/2007 | Ordin prvind aprobarea normelor metodologice de stabilire, ajustare sau modificare a tarifelor pentru activitatiile specific serviciului de salubrizare a localitatiilor |
|  | 6. | Ordinul Presedintelui ANRSC nr. 111/2007 | Ordin privind aprobarea Caietului de sarcini-cadru al serviciului de salubrizare a localitatiilor |
|  | 7. | Hotărârea Consiliului Local al municipiului Câmpulung Moldovenesc nr. 109/2021 | privind aprobarea delegării serviciului de salubrizare al municipiului Câmpulung Moldovenesc |
|  | 8. | Anexa nr. 1 la HCL nr. 108/2021 a municipiului Câmpulung Moldovenesc | Regulamentul serviciului de salubrizare a municipiului Câmpulung Moldovenesc - Anexe cu indicatori de performanta, contraventii |
|  | 9. | Anexa nr. 3 la HCL nr. 109/2021 a municipiului Câmpulung Moldovenesc | Contract nr. 33459 din 16.11.2021 privind delegarea gestiunii prin concesiune a Serviciului public de salubrizare al municipiului Câmpulung Moldovenesc |
|  | 10. | HCL nr. 109/2021 | Caietul de sarcini a serviciului de salubrizare a localitatii |
|  | 12. | HCL nr. | Privind aprobarea contractului de servicii pentru persoane fizice |
|  | 13. |  | Orice alte acte normative in domeniu |

**Operator, Utilizator,**

**Asocierea SC FRITEHNIC SRL - SC FLORCONSTRUCT SRL SC \_\_\_\_\_\_\_\_\_\_\_\_\_\_\_\_\_\_\_\_\_ SRL**

Prin liderul asocierii **SC FRITEHNIC SRL**

Administrator Administrator

**FLOREA RĂZVAN-ILIE \_\_\_\_\_\_\_\_\_\_\_\_\_\_\_\_\_\_\_**

**Anexa nr. 2 la Contractulde prestare a serviciului de salubrizare**

**pentru persoanelejuridice  
Nr. \_\_\_\_ din \_\_\_\_\_\_\_\_\_\_**

**Program de colectare a deşeurilor municipale menajere solide nepericuloase**

**şideşeuri colectate separat**

|  |  |  |
| --- | --- | --- |
| **PROGRAM DE COLECTARE A DEȘEURILOR MUNICIPALE**  **Anul 2022: IANUARIE - DECEMBRIE** | | |
| **TIP DEȘEU** | **PROGRAM DE COLECTARE** | **Interval orar** |
| **DEŞEURI MENAJERE – fracția umedă** |  | **07:00 – 22:00** |
| **DEŞEURI RECICLABILE - fracția uscată** |  | **07:00 – 22:00** |
| **DESEURI BIODEGRADABILE** |  | **07:00 – 22:00** |

**Operator,Utilizator,**

**Asocierea SC FRITEHNIC SRL - SC FLORCONSTRUCT SRL SC \_\_\_\_\_\_\_\_\_\_\_\_\_\_\_\_\_\_\_\_\_ SRL**

Prin liderul asocierii **SC FRITEHNIC SRL**

Administrator Administrator

**FLOREA RĂZVAN-ILIE \_\_\_\_\_\_\_\_\_\_\_\_\_\_\_\_\_\_\_**

Program cu publicul: Luni - Vineri între orele 07:00 - 16:00.

Email: [fritehnic1campulung@yahoo.com](mailto:fritehnic1campulung@yahoo.com)

**Numere telefon:**

1. Coordonator transport:

2. Functionar administrativ:

**Preşedinte de şedinţă, Secretar general al municipiului,**

**Rodica Erhan**